అనోరెక్సియా నెర్వోసా

'''అనోరెక్సియా నెర్వోసా''' ఒక రుగ్మత. దీనిని అనోరెక్స్షియా అని పిలుస్తారు, ఇది  బరువు తక్కువగా ఉండాలనుకోవడం, పరిమిత ఆహారం తీసుకోవడం, బరువు పెరుగుతుందనే భయం, సన్నగా ఉండాలనే బలమైన కోరికతో తక్కువ తినే రుగ్మత. 

 లక్షణాలు 
అనోరెక్సియా ఉన్న చాలా మంది వ్యక్తులు తాము తక్కువ బరువు ఉన్నప్పటికీ అధిక బరువు ఉన్నట్లు  భావిస్తారు. వారు తక్కువ బరువుతో సమస్య ఉంటుందనే విషయాన్ని ఖండిస్తారు. వారు తమ బరువును తరచుగా కొలుచుకుంటారు. చిన్న మొత్తంలో,  కొన్ని ఆహారపదార్ధాలను మాత్రమే తింటారు. ఈ బరువు తగ్గాలనే ఆలోచనతో  కొందరు మితిమీరిన వ్యాయామం చేస్తారు, బలవంతంగా వాంతి చేసుకోవాలని  ప్రయత్నం చేస్తారు లేదా భేదిమందు (విరోచనం అయ్యే    మందులు) ఉపయోగిస్తారు. 

ఈ రుగ్మత కలవారిలో బోలు ఎముకల వ్యాధి (Osteoporosis), వంధ్యత్వం,  గుండె దెబ్బతినడం వంటి సమస్యలు ఉండవచ్చు. మహిళలలో ఋతుస్రావం ఆగిపోవచ్చు.

 కారణాలు 
ఈ రుగ్మతకు స్పష్టమైన కారణం తెలియలేదు. సారూప్య కవలలతో కొన్ని జన్యు అంశాలు ఇతర కవలల కంటే ఎక్కువగా ప్రభావితమవుతాయి. సన్నగా ఉన్నవారిని గౌరవించే సమాజాలలో సాంస్కృతిక అంశాలు కూడా అధిక పాత్ర పోషిస్తున్నట్లు కనిపిస్తుంది. ఇంకా, అధిక-స్థాయి అథ్లెటిక్స్, మోడలింగ్, నాట్యం వంటి సన్నబడటానికి తోడ్పడే కార్యకలాపాలలో పాల్గొనేవారిలో ఈ రుగ్మత సాధారణంగా కనుపిస్తుంది. జీవితంలో బలమైన మార్పు లేదా ఒత్తిడి కలిగించే సంఘటనలు సాధారణంగా అనోరెక్సియా సమస్య కలిగించవచ్చు.

 రోగ నిర్ధారణ 
గణనీయంగా  బరువు తక్కువ ఉండడం అనేది ఈ రోగం నిర్ధారణకు కీలకం. వ్యాధి తీవ్రతను   బాడీ మాస్ ఇండెక్స్ (BMI) ఆధారంగా నిర్ణయిస్తారు. పెద్దలలో BMI 17 కంటే ఎక్కువ,16 నుండి 17 వరకు ఉంటే ఈ వ్యాధి తగుమాత్రం ఉందని భావిస్తారు. తక్కువ BMI 15 నుండి 16 వరకు వ్యాధి తీవ్రంగాను, BMI 15 కంటే తక్కువ ఉన్నవారిలో వ్యాధి తీవ్రతరంగా ఉంటుంది. పిల్లలలో BMI 5 వ శాతం కంటే తక్కువ వ్యాధికి పరిగణిస్తారు.

 చికిత్స 
ప్రధానంగా అనోరెక్సియా చికిత్సలో ఆరోగ్యకరమైన బరువును పునరుద్ధరించడం, అంతర్లీన మానసిక సమస్యలకు చికిత్స చేయడం వంటివి ఉంటాయి. మందులు బరువు పెరగడానికి నేరుగా సహాయపడకపోయినా, సంబంధిత ఆందోళన లేదా నిరాశను తగ్గించడానికి వాటిని ఉపయోగించవచ్చు. అభిజ్ఞా ప్రవర్తనా చికిత్స (cognitive behavioral therapy) లేదా తల్లిదండ్రులు తమ బిడ్డకు ఆహారం తినిపించడం లేదా ఇవ్వడం వంటి అనేక రకాల ప్రక్రియలు చికిత్సగా ఉపయోగపడతాయి, దీనిని మౌడ్స్లీ కుటుంబ చికిత్స అని పిలుస్తారు. కొన్నిసార్లు బరువు తగ్గడానికి ఆసుపత్రిలో చేరాల్సి వస్తుంది.  అయితే, నాసోగ్యాస్ట్రిక్ ట్యూబ్ ఫీడింగ్ వలన కలిగే ప్రయోజనాలకు ఆధారాలు స్పష్టంగా లేవు.కొందరు వ్యక్తులకు అనోరెక్సియా కేవలం ఒకసారే వస్తుంది క్రమంగా కోలుకుంటారు, ఇంకొంతమందిలో అనేక సంవత్సరాలుగా ఎక్కువ సార్లు రావచ్చు. బరువు పెరగడంతో అనేక సమస్యలు మెరుగుపడతాయి లేదా పరిష్కరించబడతాయి.

 వ్యాప్తి 
ప్రపంచవ్యాప్తంగా, 2015 నాటికి అనోరెక్సియా 2.9 మిలియన్ల మందిని ప్రభావితం చేస్తుందని అంచనా వేసారు. పాశ్చాత్య దేశాలలో 0.9% నుండి 4.3% మంది స్త్రీలలో,  0.20% నుండి 0.3% మంది పురుషులలో వారి జీవితకాలంలో ఏదో ఒక సమయంలో ఇది సంభవిస్తుందని అంచనా. సంవత్సరంలో 0.40% యువతులు ప్రభావితమవుతారని,  అయితే ఇది పురుషుల కంటే మహిళలు పది రెట్లు ఎక్కువ అని తెలుస్తోంది. తరచుగా ఇది యుక్తవయస్సులో ప్రారంభమవుతుంది. 20వ శతాబ్దంలో అనోరెక్సియా మరింత నిర్ధారణ చేయగలిగినప్పటికీ, ఇది పెరుగుదల వల్ల జరిగిందా లేదా కేవలం మెరుగైన రోగనిర్ధారణ వల్ల జరిగిందా అనేది అస్పష్టం. 

ఈ రుగ్మత  2013 లో ప్రపంచవ్యాప్తంగా 600 మరణాలకు దారితీసింది, 1990 లో 400 మరణాలు సంభవించాయి. ఆహారం తినే రుగ్మతలు, ఆత్మహత్య ఆలోచనలు  వంటి అనేక ఇతర కారణాలు ఒక వ్యక్తికి మరణించే ప్రమాదాన్ని కూడా పెంచుతాయి.  దాదాపు 5% మంది పదేళ్ల కాలంలో అనోరెక్సియా సమస్యల వల్ల మరణిస్తున్నారు. అనోరెక్సియా నెర్వోసా అనే పదాన్ని 1873లో విలియం గుల్ ఈ పరిస్థితిని వివరించడానికి మొదటిసారి ఉపయోగించారు.

 ఇవి కూడా చూడండి 

 బులిమియా నెర్వోసా

 మూలాలు 

వర్గం:Translated from MDWiki
వర్గం:మానసిక రుగ్మతలు
వర్గం:మానసిక వ్యాధులు
వర్గం:ఆహారం